**Ministru kabineta rīkojuma projekta „Par valstij dividendēs izmaksājamo valsts akciju sabiedrības "Latvijas autoceļu uzturētājs" peļņas daļu par 2017.gadu” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Ministru kabineta rīkojuma projekts “Par atšķirīgu dividendēs izmaksājamo valsts akciju sabiedrības “Latvijas autoceļu uzturētājs” peļņas daļu par 2017.gadu”(turpmāk – Projekts) paredz saskaņā ar Ministru kabineta 2015. gada 22. decembra noteikumu Nr. 806 “Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu” 11.2.4. apakšpunktu noteikt, ka VAS “Latvijas autoceļu uzturētājs” nav jāmaksā dividendes par 2017.gadu.  Projekts paredz, ka VAS “Latvijas autoceļu uzturētājs” dividendēs izmaksājamā peļņas daļa 70 % apmērā tiek novirzīta valsts autoceļu uzturēšanas darbu veikšanai un 30 % apmērā - nepieciešamās ceļu uzturēšanas tehnikas atjaunošanas projektu īstenošanai.  Ministru kabineta rīkojums stāsies spēkā tā parakstīšanas brīdī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts “Par valstij dividendēs izmaksājamo valsts akciju sabiedrības "Latvijas autoceļu uzturētājs" peļņas daļu par 2017.gadu” sagatavots saskaņā ar Likuma par budžetu un finanšu vadību 5.panta otro daļu, [Publiskas personas kapitāla daļu un kapitālsabiedrību pārvaldības likuma](http://likumi.lv/ta/id/269907-publiskas-personas-kapitala-dalu-un-kapitalsabiedribu-parvaldibas-likums) [28.panta](http://likumi.lv/ta/id/269907-publiskas-personas-kapitala-dalu-un-kapitalsabiedribu-parvaldibas-likums#p28) pirmo daļu un Ministru kabineta 2015.gada 22.decembra noteikumiem Nr.806 „Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu” (turpmāk – Noteikumi Nr.806) 11.2.4.apakšpunktu |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts akciju sabiedrība „Latvijas autoceļu uzturētājs” (turpmāk – kapitālsabiedrība) ir valsts kapitālsabiedrība, kurā 100% kapitāla daļu turētāja ir Satiksmes ministrija. Pārresoru koordinācijas centram iesniegtajā Stratēģijas projektā „Valsts akciju sabiedrības „Latvijas autoceļu uzturētājs” vidēja termiņa darbības Stratēģija 2016. – 2020.gadam” (turpmāk - Stratēģija) ir norādīts, ka kapitālsabiedrība sniedz stratēģiski svarīgus autoceļu uzturēšanas pakalpojumus satiksmes nozarē. Kapitālsabiedrība veic deleģētos valsts pārvaldes uzdevumus, kas noteikti saskaņā ar likuma “Par autoceļiem” 232.panta pirmo daļu un Ministru kabineta 2013.gada 27.decembra rīkojumu Nr.684 „Par valsts autoceļu kompleksās ikdienas uzturēšanas darbu deleģēšanu akciju sabiedrībai „Latvijas autoceļu uzturētājs”.  Saskaņā ar likuma „Par vidēja termiņa budžeta ietvaru 2018., 2019. un 2020.gadam” 24. panta pirmo daļu kapitālsabiedrībām, kurās visas kapitāla daļas tieši vai pastarpināti pieder valstij, 2018. gadā (par 2017. gada pārskata gadu) nosaka un aprēķina 80 procentu apmērā un 2019. gadā (par 2018. gada pārskata gadu) 85 procentu apmērā no attiecīgās kapitālsabiedrības peļņas, ja šajā likumā nav noteikts citādi. 2017 pārskata gada peļņa ir 3 299 923 EUR un aprēķinātā dividendēs izmaksājamā peļņas daļa par 2017. pārskata gadu 80% no peļņas jeb 2 639 938 EUR. Šā likuma 24.panta trešā daļa nosaka, ka Ministru kabinets normatīvajos aktos noteiktajos gadījumos un kārtībā var pieņemt lēmumu par atšķirīgu dividendēs izmaksājamo minimālo peļņas daļu.  Noteikumu Nr.806 10. un 11.punkts nosaka, ka valsts kapitāla daļu turētājs iesniedz Finanšu ministrijai un koordinācijas institūcijai priekšlikumu par atšķirīgu dividendēs izmaksājamo peļņas daļu un attiecīgu Ministru kabineta rīkojuma projektu un anotāciju.  Ilgstoši neveikto atjaunošanas darbu (piemēram, ūdens atvades sistēmas) un nepietiekamā finansējuma (ikdienas uzturēšanas darbiem) dēļ valsts vietējo autoceļu stāvoklis turpina pasliktināties. Šie apstākļi apgrūtina gan ikdienas autoceļu lietotāju (sabiedriskais transports), gan neatliekamās medicīniskās palīdzības un ugunsdzēsēju glābšanas dienestu piekļūšanas operativitāti galamērķiem. Braucot pa autoceļiem ar zemas kvalitātes segumiem, autoceļu lietotājiem rodas zaudējumi, salīdzinot ar braukšanu pa labas kvalitātes ceļiem. Ņemot vērā valstī esošo ceļu tīkla kritisko stāvokli, kā arī reģionālo un valsts vietējo autoceļu posmu ar grants segumu sakārtošanai nepieciešamo finansējumu, ir jārod risinājums (nosakot atšķirīgu dividendēs izmaksājamo peļņas daļu 0 procentu apmērā un novirzot valsts autoceļu uzturēšanas darbu veikšanai 70% no dividendēs izmaksājamās peļņas daļas par 2017.gada pārskata gadu jeb 1 847 957 EUR) valsts autoceļu uzturēšanas papildus darbu veikšanai, lai sakārtotu kritiskā stāvoklī esošo valsts autoceļu posmu, ar grants segumu, ūdens atvades sistēmas (Anotācijas Pielikums). Neveicot šos papildus darbus, radīsies ievērojami apgrūtinājumi caurbraucamības nodrošināšanai, it īpaši - pēc ilgstošākiem lietus periodiem. No autoceļu braucamās daļas ir apgrūtināta ūdens atvade un tā rezultātā zūd grants autoceļu nestspēja un tie kļūst grūti izbraucami.  Autoceļu posmos papildus tiks veiktas sekojošas darbības: atjaunotas caurtekas, tīrīti un rakti novadgrāvji, noņemts nomaļu apaugums, atsevišķos posmos - veikts braucamās daļas seguma iesēdumu un bedru remonts. Šo darbu veikšana uz grants seguma ceļiem nodrošinās augstāku caurbraucamību arī nelabvēlīgos laika apstākļos (lietus periods, atkušņi). Īpaši svarīgi ir veikt šos darbus uz attiecīgajiem valsts vietējiem autoceļiem, kur notiek intensīvāka sabiedriskā transporta, skolu autobusu, lauksaimniecības tehnikas u.c. kustība. Lai nodrošinātu valsts autoceļu saglabāšanu, arī iepriekšējā periodā (2017.gadā) ir veikti valsts autoceļu ikdienas uzturēšanas darbi, izmantojot VAS „Latvijas autoceļu uzturētājs” 2016.gada dividendes no tīrās peļņas par 2016. gadu 1 414 922,60 euro (viens miljons četri simti četrpadsmit tūkstoši deviņi simti divdesmit divi euro un 60 centi) (ar PVN);  Nepalielinot finansējumu, valsts autoceļu kompleksās ikdienas uzturēšanai, ir prognozējams vēl straujāks attiecīgo valsts autoceļu sabrukums un atsevišķu autoceļu posmu caurbraucamības ierobežojumi, kas secīgi veidos uz valsts autoceļiem veicamo darbu apjoma pieaugumu un priekšnoteikumus situācijai, ka ar iedalītajiem finanšu līdzekļiem nav iespējams izpildīt normatīvajos aktos izvirzītās tehniskās prasības valsts autoceļu uzturēšanai.  Nosakot atšķirīgu dividendēs izmaksājamo peļņas daļu 0 procentu apmērā un novirzot nepieciešamās ceļu uzturēšanas tehnikas atjaunošanas projektu īstenošanai 30% no dividendēs izmaksājamās peļņas daļas par 2017.gada pārskata gadu jeb 791 981 EUR Finanšu līdzekļi tiks izmantoti, lai atbilstoši normatīvajos aktos izvirzītām tehniskām prasībām valsts autoceļu uzturēšanai, atjaunotu ceļu uzturēšanas tehnikas parku un iegādātos: četras universālās kravas automašīnas, kas aprīkotas ar sniega lāpstām un pretslīdes materiāla kaisītājiem (vienas vienības cena 195 000 EUR apmērā) un citu ceļu uzturēšanas tehniku (11 981 EUR apmērā) saskaņā ar Sabiedrības vidēja termiņa darbības stratēģijas projektu 2016.-2020.gadam  Jauna ceļu uzturēšanas tehnika nepieciešama, lai visā Latvijas teritorijā nodrošinātu valsts autoceļu kompleksās ikdienas uzturēšanas darbu veikšanu un autoceļu caurbraucamību atbilstoši normatīvo aktu prasībām (noteikts reaģēšanas jeb darbu uzsākšanas ātrums uz valsts autoceļiem saskaņā ar Ministru kabineta 2010.gada 9.marta noteikumu Nr.224 „Noteikumiem par valsts un pašvaldības autoceļu ikdienas uzturēšanas prasībām un to izpildes kontroli”).  Ņemot vērā iepriekš minēto un, ievērojot “Informatīvā ziņojuma par autoceļu finansēšanas modeli un valsts autoceļu sakārtošanas programmu 2014.-2023.gadam un atbildes vēstuli Saeimas Mandātu, ētikas un iesniegumu komisijai” (Ministru kabineta 2016.gada 20.decembra protokols Nr.69 82.§) 6.rīcības virzienā norādīto problēmas risinājuma veidu, Satiksmes ministrija virza priekšlikumu par atšķirīgu dividendēs izmaksājamo valsts akciju sabiedrības “Latvijas autoceļu uzturētājs” peļņas daļu par 2017.gada pārskata gadu.  Projekts ir izvērtēts no Komercdarbības atbalsta kontroles likuma 5.panta viedokļa, un ir secināms, ka kapitālsabiedrībai nosakāmā atšķirīgā dividendēs izmaksājamā peļņas daļa 0 procentu apmērā par 2017.gada pārskata gadu, ir nepieciešamais finansējums likumā ”Par autoceļiem” deleģēto valsts pārvaldes uzdevumu veikšanas nodrošināšanai, (deleģētos valsts pārvaldes uzdevumus un no tiem izrietošo sabiedriskas nozīmes pakalpojumu sniegšanu finansē no valsts pamatbudžeta programmas 23.00.00 „Valsts autoceļu fonds” apakšprogrammas 23.06.00 „Valsts autoceļu pārvaldīšana, uzturēšana un atjaunošana” atbilstoši kārtējā gadā piešķirto līdzekļu apmēram), līdz ar to nav uzskatāms par valsts atbalstu kapitālsabiedrībai komercdarbības veikšanai iepriekš minētā likuma normu izpratnē.  Projektā ir ietverts šāds ekonomiskā pamatojuma izvērtējums atbilstoši no Noteikumu Nr.806 12.punkta normām, kas nosaka, ka kapitālsabiedrībai var noteikt atšķirīgu dividendēs izmaksājamo peļņas daļu 0 procentu apmērā, ņemot vērā, ka dividende tiks izmantota, lai sasniegtu:  1. Stratēģijā noteikto vispārējo stratēģisko mērķi - nodrošinātu deleģētā valsts pārvaldes uzdevuma - "Valsts autoceļu kompleksās ikdienas uzturēšanas darbu plānošana un veikšana" izpildi periodā līdz 2020. gada 31.decembrim;  2. Stratēģijā noteiktos, attiecīgos nefinanšu mērķus - t.i.:  2.1. tehniskā parka veiktspējas nodrošināšana ar atbilstošu tehniku un videi draudzīgām tehnoloģijām. Minētais ir nepieciešams, lai operatīvi, īsā laika posmā visā Latvijas teritorijā nodrošinātu valsts autoceļu kompleksās ikdienas uzturēšanas darbu veikšanu un autoceļu caurbraucamību atbilstoši normatīvo aktu prasībām prasības. Tādējādi kapitālsabiedrībai ir nepieciešams resurss (tehniskais parks, tehniskā infrastruktūra u.c.) un galvenā un nozīmīgākā ziemas dienesta tehnikas grupa ir universālās kravas automašīnas, aprīkotas ar sniega lāpstām un pretslīdes materiāla kaisītājiem;  2.2. kvalitatīva uz sabiedrības mobilitāti un satiksmes drošību vērsta valsts autoceļu kompleksās ikdienas uzturēšanas darbu plānošana un veikšana. Kapitālsabiedrībai ir jānodrošina valsts autoceļu kompleksās ikdienas uzturēšanas darbu plānošanu un veikšanu visā Latvijas teritorijā saskaņā ar Deleģēšanas līgumu, MK noteikumu Nr.224 prasībām un Valsts autoceļu ikdienas uzturēšanas darbu tehniskajām specifikācijām.  3. Stratēģijā izvirzītos finanšu mērķus - respektīvi, lai kapitālsabiedrība attīstītos, paaugstinātu vērtību un spētu kvalitatīvi un operatīvi pildīt uzticētos valsts pārvaldes deleģētos uzdevumus, ir svarīgi sabalansēt visas darbības jomas un realizēt Stratēģijā izvirzītos finanšu mērķus: optimāla kapitāla struktūras veidošana, proti, ka ilgtermiņā (2020. gadā) kapitālsabiedrībai pašu kapitāla īpatsvars kopējā kapitālā ir 63%, saistību attiecība pret pašu kapitālu 60%; saimnieciskās darbības efektivitātes un stabilitātes nodrošināšana, samazinot finansēšanas slogu uz pelnītspēju un 2020. gadā sasniedzot 1,03, jo samazinās ilgtermiņa aizņēmumu piesaiste attiecīgo aktivitāšu realizēšanai, kā arī realizējot investīciju aktivitātes līdz 2020.gadam, palielināt pašu līdzekļu īpatsvaru investīciju finansējumā līdz 36% līmenim; saprātīgas peļņas gūšana.  Nenovirzot peļņas daļu kapitālsabiedrības attīstībai, nākotnē valsts acīmredzami nesaņems lielāku peļņu no sava ieguldītā kapitāla kapitālsabiedrības, jo kapitālsabiedrības ilgtspējīga attīstība var tikt apdraudēta.  Uz peļņas rēķina tiek veikta kapitālsabiedrības ekonomiskās attīstības finansēšana. Peļņa ir ne tikai Sabiedrības iekšējo saimniecisko vajadzību segšanas avots, bet arī galvenais iekšējo finanšu resursu finansēšanas avots. Pietiekama peļņas lieluma iegūšana ir jebkura komerciāla uzņēmuma mērķis.  Samaksājot dividendēs (80%) no peļņas par valsts kapitāla izmantošanu par 2017.gada pārskatu, būs jāpiesaista vairāk aizņemto kapitālu, kā rezultātā palielināsies aizņemtā kapitāla attiecība pret pašu kapitālu, kas var pārsniegt 55% robežu un līdz ar to palielinot finanšu risku nākotnē piesaistīt kapitālu no kredītiestādēm.  Dividenžu politika ir lēmumu pieņemšana par to, vai iegūto peļņu izmaksāt īpašniekiem dividenžu veidā vai atstāt kapitālsabiedrības rīcībā un reinvestēt aktīvos- priekšroka tiek dota dividendēm vai kapitāla pieaugumam, kas nākotnē nodrošinātu ienākumu. Dividenžu politikas mērķis ir nodrošināt uzņēmuma attīstību.  Ievērojot iepriekš minēto, Satiksmes ministrija ierosina Ministru kabinetam pieņemt lēmumu, ar kuru atļaut noteikt kapitālsabiedrībai atšķirīgu dividendēs izmaksājamo peļņas daļu 0 procentu apmērā no tīrās peļņas. |
| 3. | Projekta izstrādē iesaistītās institūcijas | Satiksmes ministrija, valsts akciju sabiedrība „Latvijas autoceļu uzturētājs”, VAS “Latvijas valsts ceļi” |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2018 | | Turpmākie trīs gadi (euro) | | | | |
| 2019 | | 2020 | | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020 gadam | izmaiņas, salīdzinot ar vidēja termiņa budžeta ietvaru 2020 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 167 508 924 | -2 639 938 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 167 508 924 | -2 639 938 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 167 508 924 | -2 639 938 | 0 | 0 | 0 | 0 | 0 |
| 3.1. valsts pamatbudžets | 167 508 924 | -2 639 938 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | x | 0 | 0 | 0 | 0 | 0 | 0 |
| 5. Precizēta finansiālā ietekme | x | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts šo jomu neskar. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Pieņemot lēmumu par atšķirīgu dividendēs izmaksājamo summu (nosakot 0 procentu likmi), valsts budžetā netiktu pārskaitīta summa 2 639 938 *euro* apmērā (iepriekš budžeta ieņēmumos prognozētās dividendes veido 936 022 *euro*), bet minētā summa paliktu kapitālsabiedrības rīcībā un tiktu novirzīta kapitālsabiedrībai stratēģiski svarīgu deleģēto valsts pārvaldes uzdevumu jomā nodrošināšanas izdevumu segšanai un valsts vietējo, kā arī reģionālo autoceļu posmu ar grants segumu sakārtošanai. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Satiksmes ministrija, VAS “Latvijas valsts ceļi”, VAS “Latvijas autoceļu uzturētājs” |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav attiecināms. |
| 3. | Cita informācija | Nav. |

Satiksmes ministrs U.Augulis

Vīza:

Valsts sekretārs K.Ozoliņš

Kalniņa 67028233

Irisa.Kalnina@sam.gov.lv